Συντεταγμένες: 26°29′16.08″N 74°33′15.14″E﻿ / ﻿26.4878000°N 74.5542056°E﻿ / 26.4878000; 74.5542056

Η **Πουσκάρ** (Χίντι:पुष्कर) είναι πόλη 14.789  κατοίκων στην περιοχή του Ατζμέρ στο κρατίδιο του Ρατζαστάν στην Ινδία. Η πόλη έχει μια λίμνη η οποία θεωρείται ιερή για τους ινδουιστές. Η πόλη αποτελεί ένα αρχαίο θρησκευτικό κέντρο και ο κάθε Ινδουϊστής θα πρέπει να την επισκεφτεί τουλάχιστον μια φορά στη ζωή του. Η πόλη είχε γίνει πόλος έλξης χίπηδων τη δεκαετία του 1970. Σήμερα πολλοί δυτικοί τουρίστες επιλέγουν την πόλη για να μείνουν καιρό, ιδιαίτερα τους χειμερινούς μήνες. Η πόλη είναι πολύ συντηρητική  και αυστηρή στα ινδουιστικά έθιμα και απαγορεύεται αυστηρώς η κατανάλωση αλκοόλ και η κρεοφαγία ή η κατανάλωση αυγών σε δημόσια θέα .

Ιστορία-ναοί
------------

Η είσοδος στον ναό του Βράχμα.Η είσοδος στον ναό του Βράχμα.Ιερό: ο Βράχμα.Ιερό: ο Βράχμα.
Σύμφωνα με τη θρησκευτική παράδοση του Ινδουισμού, η λίμνη που υπάρχει στο κέντρο της πόλης είναι ιερή και κατά την παράδοση δημιουργήθηκε όταν ο θεός Βράχμα σκότωσε ένα δαίμονα, με τον ανθό ενός λωτού, του οποίου τα φύλλα στη συνέχεια έπεσαν στη γη και δημιουργήθηκαν λίμνες, αλλά το λουλούδι έπεσε στο σημείο όπου βρίσκεται η λίμνη της Πουσκάρ .

Γύρω από τη λίμνη υπάρχουν 52 *γκατς* (σκαλοπάτια πρόσβασης πιστών στη λίμνη για «ιερό λουτρό») αλλά και πολλοί (400-500) ινδουιστικοί ναοί. Οι περισσότεροι ναοί δεν είναι παλιοί. Αυτό οφείλεται στις μαζικές καταστροφές ναών που έγιναν τέλη του 17ο αιώνα από τον Μουγκάλ κατακτητή Αουρανγκζέμπ. Στην πόλη υπάρχει ο μοναδικός ναός  ο οποίος είναι αφιερωμένος στον θεό-δημιουργό Βράχμα.

Εικόνα της ιερής, κατά την παράδοση των Ινδουιστών, λίμνης στην Πουσκάρ. Στην κορυφή του λόφου δεξιά βρίσκεται ινδουιστικός ναός αφιερωμένος στη γυναίκα του Θεού Βράχμα Γκαϊάτρι και στον αριστερό λόφο αντίστοιχα βρίσκεται ναός αφιερωμένος στην πρώτη γυναίκα του Θεού Βράχμα τη Σαρασβάτι .
Η πόλη περιτριγυρίζεται από λόφους, σε δύο από αυτούς υπάρχουν στην κορυφή δύο ναοί αφιερωμένοι σε δύο γυναίκες του Θεού Βράχμα: α) Νοτιοδυτικά της πόλης, στην κορυφή του λόφου βρίσκεται ένας ναός αφιερωμένος στην πρώτη γυναίκα του Βράχμα, τη Σαρασβάτι, β) Βορείως της πόλης, στην κορυφή του λόφου βρίσκεται ένας ναός αφιερωμένος σε μια άλλη γυναίκα του Βράχμα την Γκαϊάτρι. Σύμφωνα με τη θρησκευτική παράδοση ο Θεός Βράχμα ήθελε να κάνει μια ιερή τελετή θυσίας "γιάζνα" στην Πουσκάρ και περίμενε τη γυναίκα του Σαρασβάτι η οποία καθυστέρησε να έρθει. Ο Βράχμα ήταν ανυπόμονος και ζήτησε από τον θεό Ίντρα να βρεθεί μια άλλη γυναίκα ώστε για να κάτσει στη θέση της Σαρασβάτι κατά τη διάρκεια της τελετής. Βρέθηκε η Γκαϊάτρι την οποία στη συνέχεια παντρεύτηκε. Αυτό εξόργισε τη Σαρασβάτι η οποία καταράστηκε τον Βράχμα ώστε να τιμάται μόνο στην Πουσκάρ.

Φεστιβάλ με καμήλες
-------------------

Φεστιβάλ με καμήλες *Καρτίκ Πουρνίμα*.
Κάθε χρόνο στα τέλη Οκτωβρίου ή αρχές Νοεμβρίου (η ημερομηνία του φεστιβάλ είναι ο Ινδικός μήνας *Καρτίκ* και το φεστιβάλ λέγεται *Καρτίκ Πουρνίμα*) στην Πουσκάρ γίνεται το μεγάλο ετήσιο φεστιβάλ με καμήλες *μέλα*, το οποίο θεωρείται το μεγαλύτερο στο είδος του στην Ασία. Στην πόλη συγκεντρώνονται 200.000 έμποροι από την επαρχία αλλά και πολλοί πιστοί οπότε ολόκληρη η πόλη και τα προάστια μεταμορφώνονται σε υπαίθριο πανηγύρι καμηλών και αλόγων. Κατά το φεστιβάλ αυτό γίνονται στην ύπαιθρο πολιτιστικές εκδηλώσεις με παραδοσιακούς χορούς από το Ρατζαστάν. Το φεστιβάλ αυτό λαμβάνει χώρα κατά την πανσέληνο και τότε η θρησκευτική παράδοση θέλει το λουτρό μέσα στη λίμνη της Πουσκάρ να καθαγιάζει το σώμα από τις αμαρτίες και να εξασφαλίζει ότι μετά τον θάνατο η ψυχή του πιστού θα πάει στον παράδεισο .

Παραπομπές
----------

1. 1 2 3  Lindsay Brown (2011). *Rajastan Delhi & Agra*. Lonely Planet. σελίδες 162. ISBN 978-1-74179-460-1.
2. ↑  Michael Stausberg (2011). *Religion and Tourism: Crossroads, Destinations and Encounters*. Routledge. σελ. 68. ISBN 9780415549325.
3. 1 2  Sam Miller (2012). *Blue Guide India*. Somerset Books Company. σελ. 148. ISBN 978-1-905131-53-2.
4. ↑  *Documentation Update: April 2005 to March 2006*. Equitable Tourism Options. 2005–2006.
5. 1 2 3  Sunita Pant Bansal (2005). *Hindu Gods And Goddesses*. New Delhi, India: Smriti Books. σελ. 23. ISBN 81-87967-72-2.
6. 1 2 3  Pippa de Bruyn· Keith Bain· David Allardice· Shonar Joshi (2010). *Frommer's India*. Wiley. σελίδες 548–549. ISBN 978-0-470-55610-8.
7. ↑  «Jagat Pita Shri Brahma Temple». Rajasthan Tourist Govermental site. Αρχειοθετήθηκε από το πρωτότυπο στις 3 Ιανουαρίου 2010. Ανακτήθηκε στις 2 Ιανουαρίου 2013.
8. ↑  Srinivas Bharadwaj. «A visit to Pushkar». The Indu. Αρχειοθετήθηκε από το πρωτότυπο στις 2012-11-07.. Ανακτήθηκε στις 2013-01-02.
9. ↑  Suresh Chandra (1998). «Gayatri». *Encyclopedia of Hindu Gods & Goddess*. New Delhi: Sarup & Sons, σσ. 102. ISBN 81-7625-039-2.. Ανακτήθηκε στις 2013-01-01.
10. 1 2  James G. Lochtefeld (2002). «Pushkar». *The Illustrated Encyclopedia of Hinduism*. **N-Z**. The Rosen Publishing Group, σσ. 539. ISBN 0-8239-2287-1.. Ανακτήθηκε στις 2012-12-14.
11. ↑  Pippa de Bruyn· Keith Bain· David Allardice· Shonar Joshi (2010). *Frommer's India*. Wiley. σελ. 552. ISBN 978-0-470-55610-8.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πουσκάρ** |


|  |  |
| --- | --- |
| WikiVoyage logoWikiVoyage logo | Στο Wikivoyage υπάρχει ταξιδιωτικός οδηγός σχετικός με το λήμμα:   **Πουσκάρ** |

|  |  |  |  |  |
| --- | --- | --- | --- | --- |
| 

| π • σ • ε
Πόλεις του κρατίδιου Ρατζαστάν στη Ινδία |
| --- |
|  |
|  | 
* Τζαϊπούρ
* Μπικάνερ
* Τζαϊσαλμέρ
* Τζοντχπούρ
* Πουσκάρ
* Μπούντι
* Τσιτόργκαρθ
* Ουνταϊπούρ
* Ατζμέρ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 147871746
* LCCN: n89287188
* GND: 4546937-4
* BNF: cb15123828r (data)
* NKC: ge1143955

 |

 |